TUHU import neveket töröltél mindegyik tónál, azokat hoztam fel, van ami egyértelmű, elismerem, nem is azokkal van a baj szokás szerint, mint ezt már milliószor megbeszéltük.

Nem tudjuk, hogy mi a neve karosszékből, én sem tudom. 3 opció van:
- Rossz a név, rajta hagyod a rossz nevet, a térkép állapota nem lett se jobb se rosszabb. Ha valaki arra jár, ismeri a környéket, vagy van bármilyen forrása, akkor majd kijavítja.
- Tényleg rossz volt a név és szerencséd volt. Élőbbnek tűnik a térkép, mintha szerkesztve lenne és javítva, ami félrevezető. Az adat hiánya miatt előfordulhat, hogy nehezebben tűnik fel egy helyszíni szerkesztőnek, hogy hibás a térkép. Egy rossz óra is kétszer pontos, mégsem ezt tekintjük ideálisnak. 
- Jó a név, és letörlöd, a térkép állapota romlott. Ez vandalizmusnak minősül és vissza kell vonni az ilyen változtatásokat.

Szóval meg van az esélye, hogy rongálsz tudatosan, ez a probléma. És ezt te is tudod ezt mert felajánlasz ilyen fogadást. Ideálisan nem kéne ilyennek lennie, hanem csak olyat szerkesztesz, ami vagy egyértelműen hiba, vagy van forrásod róla.

(És múltkor a Török utcai asztalosnál találtam már ilyet nálad, mert az én helyszíni felmérésemet törölted akkor ki, szóval nem alaptalan dolgokról van szó.)

Mint már többen kértük tőled changeset kommentekben a name és inscription mezőket óvatosabban törölgesd, mert ezek olyan adatok amiket otthonról nem lehet eldönteni. 
